کابل ده کونده نیچه کیلوگرام هیروئین مصرف ایتیلماقده؟ آلینگن معلومات لر گه کوره حاضر افغانستان پایتختی کابل ده کونده 15 کیلوگرام هیروئین نینگ مصرف ایتیلیتگن لیگی بلدریلماقده. هیروئین قاچاقچی لری نینگ اوشبو مقدار بنگوار ماده نی کابل ده هیچ قندای بیر قیین چیلیک گه دوچ کیلمسدن ساتیش امکانیتی گه ایگه ایکن لیک لری معلوم قلینماقده. کابل شهری بیش میلیون دن آرتیغراق نفوس گه ایگه ایکن, خودی منه شو شهر نینگ اوزی ده 300 مینگ نفر معتاد نینگ موجود ایکن لیگی بلدریلماقده. اوشبو معتاد لرنینگ بیوک بیر قسمی نینگ کوپریک لر نینگ آستی ده مخدره مواد دن استفاده ایتیتگن لیک لری کورینماقده. بنگوار ماده گه قرشی کوره ش وزیرلیگی هم معتاد لرنینگ سانی نینگ آرتیب کیتیتگن لیگی بوییچه خواطر بلدرماقده. معتاد کیشی لرنینگ تداوی ایتیلیشی اوچون ییترلیک مقیاس ده ساغلیق مرکز لری نینگ موجود ایمس لیگی نینگ, معتاد لرنینگ سانی نینگ آرتیب کیتیشی بوییچه مهم فکتور لر دن بیری ایکن لیگی بلدریلماقده. عینی دمده خودی منه شو ساووق کون لر ده معتاد لرنینگ ایریم لری نینگ کوپریک لرنینگ تگی ده ساووق دن جان بیریتگن لیگی قید ایتیلماقده. مختصص لر, قششاق لیق, ایش سیزلیک و مخدره مواد قاچاقچی لری نینگ اوشله نیشی بیلن علاقه لی قانون نینگ موجود ایمس لیگی نینگ معتاد لرنینگ سانی نینگ آرتیب کیتیشی بوییچه مهم بیر سبب دن عبارت ایکن لیگی نی معلوم قلماقده.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
